હવે તેમને પડતી મુશ્કેલીઓના ઉપાય તેમણે જાતે જ શોધી લીધા છે. સ્માર્ટફોનનાં અમુક ફીચર્સ વિશે ખ્યાલ ન આવતો હોય તો અંદરોઅંદર જ કોઈને ફોન કરીને તેની માહિતી મેળવી લે છે. શરૃઆતમાં બહેનને લાજ કાઢીને સાઈકલ ચલાવવામાં તકલીફ પડતી. જો કે સમજુ વડીલોએ તેમને લાજ કાઢવામાંથી પણ મુક્તિ આપી. આજે ‘ઈન્ટરનેટ સાથી’ની સાઈકલ લઈને જતી મહિલા ગામમાં લાજ નથી કાઢતી. આ કિસ્સામાં તો અનેક ગામોમાં વડીલોએ સામે ચાલીને ‘ઈન્ટરનેટ સાથી’ની મહિલાઓને લાજ કાઢવામાંથી મુક્તિ આપી દીધી છે અને છતાં એ વહુની આબરૃ ઘટવાને બદલે વધી છે. ‘ડિજિટલ ઈન્ડિયા’ની જાગૃતિની સાથે ‘ઈન્ટરનેટ સાથી’ પ્રોજેક્ટની આ પણ એક ઉપલબ્ધિ જ છે.”